กฎสำนักนายกรัฐมนตรีกฎสำนักนายกรัฐมนตรีฉะบับที่๓๘ (พ.ศ. ๒๔๙๑)ออกตามความในพระราชบัญญัติเครื่องแบบข้าราชการฝ่ายพลเรือนพุทธศักราช ๒๔๗๘(ว่าด้วยเครื่องแบบพนักงานกรมรถไฟ)------------- อาศัยอำนาจตามความในมาตรา๗ แห่งพระราชบัญญัติเครื่องแบบข้าราชการฝ่ายพลเรือนพุทธศักราช ๒๔๗๘นายกรัฐมนตรีออกกฎไว้ดังต่อไปนี้ ให้ยกเลิกกฎสำนักนายกรัฐมนตรีออกตามความในมาตรา ๗ แห่งพระราชบัญญัติเครื่องแบบข้าราชการฝ่ายพลเรือน พุทธศักราช ๒๔๗๘(ฉะบับที่ ๙) ลงวันที่ ๑ มิถุนายน พุทธศักราช ๒๔๘๒ และกฎสำนักนายกรัฐมนตรี ออกตามความในมาตรา๗ แห่งพระราชบัญญัติเครื่องแบบข้าราชการฝ่ายพลเรือน พุทธศักราช ๒๔๗๘ (ฉะบับที่๒๖) ลงวันที่ ๒ พฤศจิกายน พุทธศักราช ๒๔๘๕ และให้ใช้ความต่อไปนี้แทน หมวด๑ ---------- ลักษณะของเครื่องแบบ ---------- ข้อ๑ เครื่องแบบสำหรับพนักงานกรมรถไฟ มี๒ ชะนิด คือ ก. เครื่องแบบสีกากี ข. เครื่องแบบสีน้ำเงิน ข้อ๒ เครื่องแบบสีกากี ประกอบด้วย (๑) หมวกทรงหม้อตาลสีกากี กะบังหน้าสีดำ มีผ้าพันหมวกสีดำขนาดกว้าง๕เซ็นติเมตรพันรอบหมวกสายรัดคางสีน้ำตาล มีดุมดำด้วยวัตถุสีน้ำตาลแก่ติดข้างหมวกสำหรับติดสายรัดคางข้างละ ๑ ดุม ที่หน้าหมวกติดรูปครุฑพ่าห์ หรือ หมวกกันแดดแบบราชการสีกากีมีสายรัดคางและหน้าหมวกเช่นเดียวกับหมวกทรงหม้อตาล แต่ให้มีขลิบสีดำ ขนาดกว้าง ๑ เซ็นติเมตรไว้ตอนบนของผ้าพันหมวก (๒)เสื้อเชิตสีกากีแขนยาว ไม่พับปลายแขนหรือแขนสั้น มีกระเป๋าที่อกข้างละ ๑กระเป๋า มีใบปกเป็นรูปมนชายกลางแหลม มีดุมเช่นเดียวกับ (๑)ที่อกเสื้อ ๕ ดุม ที่ปากกระเป๋าที่ปลายแขนเสื้อ (สำหรับแขนยาว) ข้างละ ๑ ดุม (๓)กางเกงสีกากี ขายาวไม่พับปลายขา สวมทับเสื้อเชิต และมีเข็มขัดหนังสีน้ำตาลแบบข้าราชการทั่วไปคาดที่เอว (๔)รองเท้าหนังสีดำหรือสีน้ำตาล หุ้มข้อหรือหุ้มส้น ถุงสีเดียวกับรองเท้า ข้อ๓ เครื่องแบบสีน้ำเงินประกอบด้วยหมวก เสื้อและกางเกง เช่นเดียวกับเครื่องแบบสีกากีทุกประการเว้นแต่เปลี่ยนจากสีกากีเป็นสีน้ำเงิน และ (๑)หมวกให้ใช้แต่หมวกทรงหม้อตาล สายรัดคางสีดำ (๒)เข็มขัดทำด้วยหนังสีดำ (๓)รองเท้าให้ใช้เฉพาะรองเท้าหนังสีดำ หมวด ๒ ---------- พนักงานที่ต้องแต่งเครื่องแบบ ------------ ข้อ๔ พนักงานที่ต้องแต่งเครื่องแบบ ได้แก่พนักงานผู้ดำรงตำแหน่งดังต่อไปนี้ (๑) สารวัตรเดินรถ ผู้ช่วยสารวัตรเดินรถ และเสมียนพนักงานแผนกนั้น (๒) สารวัตรรับส่งสินค้า ผู้ช่วยสารวัตรรับส่งสินค้า และเสมียนพนักงานแผนกนั้น (๓) นายสถานีและพนักงานประจำสถานี (๔) นายย่านสถานีและพนักงานประจำย่านสถานี (๕) พนักงานตรวจรถ พนักงานประจำรถจักร พนักงานประจำขบวนรถ (๖) คนรับใช้ในรถสะเบียง และรถนอน (๗) นายตรวจสาย ช่างสาย นายตรวจไฟฟ้า (๘) นายตรวจทาง พนักงานหอสัญญาณ พนักงานสื่อสาร (๙) นักการ หัวหน้ายามและคนยาม คนขับเรือ คนขับรถยนต์ ข้อ๕ พนักงานสังกัดฝ่ายการช่างกลให้แต่งด้วยเครื่องแบบสีน้ำเงิน และฉะเพาะพนักงานขับรถให้มีตัวอักษร "พ.ข.ร."ทำด้วยโลหะสีทองขนาดสูง ๑.๕ เซ็นติเมตร ติดที่อกเสื้อเหนือกระเป๋าด้านซ้าย ข้อ๖พนักงานสังกัดฝ่ายอื่นให้แต่งเครื่องแบบสีกากี แต่ (๑) สารวัตร ให้ใช้ได้ฉะเพาะหมวกกันแดดพนักงานอื่นให้ใช้ได้ฉะเพาะหมวกทรงหม้อตาล (๒) นายสถานี ให้ใช้ผ้าพันหมวกสีแดง (๓) พนักงานรักษารถ พนักงานขบวนรถ ให้ใช้ผ้าพันหมวกสีขาว และฉะเพาะพนักงานรักษารถให้มีตัวอักษร "พ.ร.ร."ทำด้วยโลหะสีทองขนาดสูง ๑.๕ เซนติเมตร ติดที่อกเสื้อเหนือกระเป๋าด้านซ้ายด้วย (๔)คนการสถานี คนการที่รับส่งสินค้าคนการหอสัญญาณ คนการหัวประแจและพนักงานพ่วงรถให้ใช้กางเกงขาสั้น ข้อ๗. เครื่องแบบรถคนรับใช้ในรถสะเบียง และรถนอนให้ใช้เสื้อสีขาวแบบที่ใช้ในการเซิฟอาหาร กางเกงขายาวไม่พับปลายขาสีน้ำเงิน หมวกทรงหม้อตาลสีน้ำเงิน มีรูปครุฑพ่าห์ติดหน้าหมวกแต่ฉะเพาะคนรับใช้ในรถสะเบียงไม่ต้องใช้หมวก ข้อ๘. ให้กรมรถไฟทำรูปเครื่องแบบตามกฎนี้ไว้ให้ดูเป็นตัวอย่าง ให้ไว้ณ วันที่ ๖ มกราคม พ.ศ. ๒๔๙๑ ควง อภัยวงศ์ นายกรัฐมนตรี[รก.๒๔๙๑/๓/๑๖/๑๓ มกราคม ๒๔๙๑]